અમદાવાદ, તા. 23 : હિન્દી ફિલ્મ `પદ્માવત'ના વિરોધમાં આજે રાત્રે અમદાવાદમાં એક્રોપોલીસ મૉલ ઉપર પથ્થરમારો કરવામાં આવ્યો હતો અને દસ વાહનોને આગ ચાંપવામાં આવી હતી. વધુમાં હિમાલય મૉલની બહાર દુકાનોને `રાજપૂત સેના'ના કાર્યકરોએ આગ ચાંપી હતી. તેના કારણે હિમાલય મૉલમાં આગ પ્રસરવાનો ભય છે. હિમાલય મૉલની બહાર `રાજપૂત સેના'ના 100 કાર્યકરો એકઠા થયા હતા. અમદાવાદમાં વન મૉલની બહાર પણ આગ ચાંપવાની ઘટના બની હતી. પોલીસે તોફાનીઓને વિખેરવા હવામાં બે રાઉન્ડ ગોળીબાર કર્યો હતો.